HR
C 156/46
☒
5.
Službeni list Europske unije
3.5.2023.
Izmjena specifikacije proizvoda registriranog ZOI-ja ili ZOZP-a za koji nije objavljen jedinstveni dokument (ili istovrijedan dokument), koja se ne može smatrati manjom izmjenom u skladu s člankom 53. stavkom 2. trećim podstavkom Uredbe (EU) br. 1151/2012.
Izmjene S obzirom na iskustvo koje je stečeno u rješavanju praktičnih aspekata otkako je priznata zaštićena oznaka izvornosti, izmjene specifikacije proizvoda koje se zahtijevaju nužne su radi detaljnijeg opisa svih važnih uvjeta proizvodnje i stavljanja na tržište, što uključuje razne faze proizvodnje i osiguravanje kvalitete ZOI-ja „Vorarlberger Bergkäse”.
Prethodna specifikacija proizvoda, koja se sastojala od nekoliko zasebnih dokumenata i priloga, spojena je u jedinstveni dokument, revidirana i ažurirana kako bi se njome pružio jasniji opis zahtjeva, osobito za metodu proizvodnje i dokaz podrijetla, čime se pomaže očuvati kvalitetu ZOI-ja „Vorarlberger Bergkäse”.
Točnije, te izmjene odnose se na sljedeće:
1.
Opis proizvoda
Tekst iz točke 5.b (Opis) i sve informacije koje su dodane u tu točku izvorne specifikacije proizvoda premješta se u točku 4.2. (Opis).
Ta se pak točka dijeli na točke 4.2.1.
(Općenito) i 4.2.2.
(Svojstva).
Izvorni je tekst konkretniji i strukturiraniji.
Briše se sadržaj masti u suhoj tvari.
Masa pojedinih kolutova sira povećava se na 7–40 kg (umjesto 8–35 kg), a raspon visine kalupa proširuje se na 8–12 cm (prethodno 10–12 cm).
Najkraće razdoblje dozrijevanja sira je 3 mjeseca.
Točka 5.b specifikacije proizvoda: „‚Vorarlberger Bergkäse’ proizvodi se od prirodnog sirovog (kravljeg) mlijeka s približno 50 % masti u suhoj tvari.
Kora sira ima maz ili je suha, zrnata je i smećkastožute je do smeđe boje.
Masa kolutova iznosi od 8 kg do 35 kg, a visina im je od 10 do 12 cm.
Okrugle rupice otprilike su veličine graška, mat do sjajnog izgleda i ravnomjerno raspoređene.
Tijesto sira varira od čvrstog do podatnog te je boje bjelokosti do svjetložute boje.
Pikantnog je do oštrog okusa.
Sirovina je mlijeko krava koje su pasle na alpskim pašnjacima i u dolinama prikladnima za proizvodnju tvrdog sira, pri čemu se u prehrani životinja ne upotrebljava silaža.
Upotrebljava se isključivo prirodno sirilo.” i informacije dodane u točku 5.b „Strogo pridržavanje pravila hranidbe (vidjeti prilog), male alpske mljekare, pažljivo ručno dozrijevanje sira ‚Vorarlberger Bergkäse’ i pozornost koja mu se posvećuje, tradicionalna prerada nesilažnog i prirodnog sirovog mlijeka te vještina sirara nesumnjivo su najvažnije i najistaknutije značajke.
Mlijeko smiju isporučivati isključivo gospodarstva s posve ekstenzivnim upravljanjem pašnjacima na kojima se ne proizvodi silaža i životinje se ne hrane silažom.
Mješovitim poljoprivrednim gospodarstvima (koja mlada goveda hrane silažom) nije dopušteno isporučivati mlijeko.
Mlijeko se isporučuje barem jednom dnevno i prerađuje se izravno u mljekari.
Zahvaljujući proizvodnji sira na malim gospodarstvima održavaju se tradicionalna proizvodnja i pažljivo rukovanje sirom.
Osim toga, pridonosi se posebnoj kvaliteti i dugom roku trajanja sira ‚Vorarlberger Bergkäse’.” mijenjaju se kako slijedi:
4.2.
Opis
4.2.1.
Općenito „Vorarlberger Bergkäse” je tvrdi sir koji se proizvodi od nesilažnog prirodnog alpskog sirovog kravljeg mlijeka ili mlijeka iz dolina.
Poljoprivredna gospodarstva koja mlada goveda hrane silažom (mješovita gospodarstva) ne smiju isporučivati mlijeko za proizvodnju sira „Vorarlberger Bergkäse”.
Masa kolutova sira iznosi od 7 kg do 40 kg, visina im je od 8 do 12 cm, a dozrijevaju najmanje 3 mjeseca.